
RAPORT DE SPECIALITATE
privind prelungirea prin act adițional,  pe o perioada de 3 ani a contractului de închiriere nr. 1212/18.01.2001, încheiat cu SC EL SERV RENOVATOR SRL 


     	Având în vedere Expunerea de motive nr. SC2018 – 027394/19.11.2018 a Primarului Municipiului Timișoara și Proiectul de hotarâre privind prelungirea prin act adițional, pe o perioadă de 3 ani a contractului de închiriere nr. 1212/2001, încheiat cu SC EL SERV RENOVATOR SRL, facem următoarele precizări :
	SC El - Serv Renovator SRL  deține cu contractul de închiriere nr. 1212/2001 spațiul cu altă destinație, situat în Timișoara, str. Dacilor nr. 13, SAD 1, în suprafață de 92,41 mp, înscris în CF nr. 408715-C1-U1, nr.top 5637, în proprietatea  Primăriei Municipiului Timișoara, fiind situat la parterul imobilului.
	Acest spațiu este utilizat de către SC El - Serv Renovator SRL pentru desfășurarea activităților de comerț cu amănuntul.
	Prin cererea cu numărul CT2018-003695/27.07.2018, SC El - Serv Renovator SRL a solicitat prelungirea contractului de închiriere numărul 1212/18.01.2001.
	În urma modificării organigramei prin HCLMT nr. 292/22.05.2018, Direcția Clădiri, Terenuri Și Dotări Diverse a fost împărțită în două direcții, est și vest, fapt care a condus la modificarea componenței comisiei de analiză a spațiilor cu altă destinație conform structurilor funcționale înființate și astfel solicitarea SC El - Serv Renovator SRL cu numarul  CT2018-003695/27.07.2018,  a fost analizată în ședința din 15.11.2018. 
	Având în vedere că solicitarea SC El - Serv Renovator SRL a fost depusă în termenul de valabilitate a contractului, Comisia de Analiză a Spațiilor cu Altă Destinație decât aceea de locuință situate în imobile proprietatea Primariei Timișoara precum și în proprietatea Statului Român, în administrarea Consiliului Local al Municipiului Timișoara înființată prin HCLMT nr.12/26.06.2012 și modificată prin HCLMT nr. 549/24.10.2018, a hotărât prelungirea pe o perioadă de 3 ani a contractului de închiriere nr. 1212/2001, încheiat cu SC El - Serv Renovator SRL, prin întocmirea actului adițional la acest contract, de la data de 16.08.2018 până la data de 15.08.2021.
	Spațiul a fost verificat prin adresele:
- CT2018-2921/25.07.2018 Serviciul Juridic;
- CT2018-3695/02.08.2018 Compartimentul Administrare Fond Funciar; 
- CT2018-2921/24.07.2018 Biroul Cladiri Terenuri
	În conformitate cu prevederile art.36, alin.2 lit.(c) din Legea nr. 215/2001, privind administraţia publică locală, republicată și modificată;
	În temeiul art.45 din Legea nr. 215/2001 privind administraţia publică locală, republicată şi modificată;
            Având  în vedere prevederile legale expuse în prezentul raport, apreciem că Proiectul de hotărâre  privind prelungirea prin act adițional, pe o perioadă de 3 ani a contractului de închiriere nr. 1212/2001, încheiat cu SC El - Serv Renovator SRL, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

